ตอนที่ 4

“สิงสาลาตาย” EP.4 เข้มข้นขึ้นทุกนาที เมื่อคดีก็ต้องแก้…แต่หัวใจก็เริ่มว้าวุ่นของ สารวัตรสิงหา (พาเวล นเรศ) ยิ่งสืบคดียิ่งพบเงื่อนงำเหนือคำอธิบาย ขณะที่ “ธูป” (พูห์ กฤติน) ผู้เชี่ยวชาญเรื่องลี้ลับจากประสบการณ์อดีตเด็กวัดก็ได้ใช้ทักษะ “ถอดรหัสผีที่ถูกสั่งใช้งาน” เปิดโปงด้านมืดที่ซ่อนอยู่ในโลกที่มองไม่เห็น  โดยธูปยืนยันกับสารวัตรว่า “ปกติสัมภเวสีทั่วไปจะไม่ทำร้ายคนเพราะเขาต้องการขอส่วนบุญส่วนกุศล แต่นี่เหมือนมาเพื่อทำร้ายคน ผมว่าผีมันรับคำสั่งมามากกว่า คนที่มีตุ๊กตาพวกนี้อาจจะโดนเล่นของใส่ส่วนคนที่สั่งผีน่าจะเป็นพวกหมอผีสายมืด” สารวัตรสิงหา ก็ฟังทั้งที่ไม่ได้เชื่ออย่างสนิทใจ “มีคนเล่นของ มีผี ตอนนี้มีหมอผีที่สั่งผีได้” แม้จะรู้ว่าสิงหาไม่เชื่อตัวเองแต่ธูปก็พยายามอธิบาย “คนที่เลี้ยงผีไว้ใช้งานเขาไม่ยอมหยุดหรอกครับ จากประสบการณ์ที่ผมเป็นเด็กวัดแล้วเคยใช้ชีวิตที่ผ่านมาทั้งหมด ผมรับประกันที่ได้เลยว่าเขาไม่หยุดแน่” ความจริงเริ่มออกมาทีละนิด ความตายเริ่มขยับเข้ามาทีละก้าว และที่สำคัญความผูกพันระหว่างสิงหากับธูป จะเป็นอย่างไร ติดตามลุ้นไปพร้อมกัน